ประกาศธนาคารเพื่อการส่งออกและนำเข้าแห่งประเทศไทยประกาศธนาคารเพื่อการส่งออกและนำเข้าแห่งประเทศไทยเรื่องโครงสร้างและการจัดการองค์กรในการดำเนินงาน สรุปอำนาจหน้าที่วิธีการดำเนินงานและสถานที่ติดต่อขอรับข้อมูลข่าวสาร[๑] เพื่อให้เป็นไปตามพระราชบัญญัติข้อมูลข่าวสารของราชการพ.ศ. ๒๕๔๐ มาตรา ๗ (๑) (๒) และ (๓)ที่จะให้ประชาชนมีโอกาสรับรู้ข้อมูลข่าวสารเกี่ยวกับการดำเนินการต่าง ๆของหน่วยงานของรัฐ ธนาคารเพื่อการส่งออกและนำเข้าแห่งประเทศไทยจึงออกประกาศเกี่ยวกับโครงสร้างและการจัดการองค์กรในการดำเนินงานสรุปอำนาจหน้าที่สำคัญ วิธีการดำเนินงาน และสถานที่ติดต่อเพื่อขอรับข้อมูลข่าวสารของธนาคารเพื่อการส่งออกและนำเข้าแห่งประเทศไทยไว้ดังนี้ข้อ ๑รัฐมนตรีว่าการกระทรวงการคลังเป็นผู้มีอำนาจและหน้าที่ในการกำกับกิจการของธนาคารเพื่อการส่งออกและนำเข้าแห่งประเทศไทยโดยทั่วไปโดยมีคณะกรรมการอันประกอบด้วยผู้อำนวยการสำนักงานเศรษฐกิจการคลังอธิบดีกรมการค้าต่างประเทศ ผู้อำนวยการสำนักงานเศรษฐกิจอุตสาหกรรมเลขาธิการสำนักงานเศรษฐกิจการเกษตร อธิบดีกรมเศรษฐกิจรองผู้ว่าการธนาคารแห่งประเทศไทยคนหนึ่งซึ่งผู้ว่าการธนาคารแห่งประเทศไทยมอบหมายกรรมการผู้จัดการธนาคารเพื่อการส่งออกและนำเข้าแห่งประเทศไทยและกรรมการอื่นอีกไม่เกินห้าคนแต่งตั้งด้วยความเห็นชอบของคณะรัฐมนตรีโดยต้องเป็นผู้ทรงคุณวุฒิภาคเอกชนอย่างน้อยสามคนซึ่งรัฐมนตรีเป็นผู้แต่งตั้งกรรมการคนหนึ่งขึ้นเป็นประธานกรรมการด้วยความเห็นชอบของคณะรัฐมนตรีข้อ ๒ธนาคารเพื่อการส่งออกและนำเข้าแห่งประเทศไทยมีบทบาทในการส่งเสริมและสนับสนุนการส่งออกการนำเข้าและการลงทุนทั้งในและต่างประเทศเพื่อการพัฒนาประเทศโดยมีบทบาทและการดำเนินการหลักดังนี้๒.๑ ด้านการเพิ่มมูลค่าการค้าระหว่างประเทศโดยให้การส่งเสริม และสนับสนุนแก่ผู้ส่งออกที่มีศักยภาพให้สามารถเพิ่มและขยายการส่งออกได้มากขึ้นสนับสนุนผู้ส่งออกขนาดกลางและขนาดย่อมให้เป็นผู้ส่งออกที่มีความแข็งแกร่งในอนาคตรวมทั้งสร้างผู้ส่งออกรายใหม่และธุรกิจใหม่อีกทั้งสร้างและสนับสนุนบริษัทการค้าระหว่างประเทศเพื่อก่อให้เกิดการส่งออกที่มีมูลค่าเพิ่มโดยได้มีการดำเนินการมาตรการในการสนับสนุนทางการเงินการอำนวยความสะดวกและแก้ปัญหาด้านการชำระเงินสำหรับการค้าระหว่างประเทศการบริการประกันการส่งออกเพื่อคุ้มครองความเสี่ยงจากการไม่ได้รับชำระค่าสินค้าตลอดจนการให้คำปรึกษาแนะนำผู้ประกอบการเพื่อเป็นการเพิ่มศักยภาพในการแข่งขันในตลาดโลก๒.๒ ด้านการสนับสนุนโครงการลงทุนในต่างประเทศโดยดำเนินนโยบายสนับสนุนให้นักธุรกิจไทยที่มีศักยภาพและมีความพร้อมในการลงทุนหรือให้บริการงานในต่างประเทศ ในรูปของการให้สินเชื่อซึ่งรวมถึงการออกหนังสือค้ำประกัน การรับประกันการลงทุนโดยธนาคารเพื่อการส่งออกและนำเข้าแห่งประเทศไทยให้ความสำคัญกับการเชื่อมโยงแบบบูรณาการในโครงการต่างๆของหน่วยราชการเพื่อสนับสนุนและผลักดันให้ภาคเอกชนไทยได้รับประโยชน์จากโอกาสทางการค้าและการลงทุนที่รัฐบาลได้ดำเนินการภายใต้กรอบความร่วมมือทางเศรษฐกิจกับประเทศต่างๆ รวมทั้งโครงการที่ริเริ่มโดยรัฐบาลไทยเพื่อเสริมสร้างความแข็งแกร่งแก่อุตสาหกรรมหรือบริการที่มีศักยภาพในการแข่งขันสูง๒.๓ด้านความร่วมมือในการพัฒนาเศรษฐกิจระหว่างประเทศโดยให้ความช่วยเหลือทางการเงินด้วยการให้กู้ยืมแก่รัฐบาลและหน่วยงานของรัฐบาลในประเทศเพื่อนบ้าน และประเทศเป้าหมายอื่น ๆภายใต้ข้อกำหนดและเงื่อนไขที่ผ่อนปรนเพื่อการพัฒนาเศรษฐกิจและสร้างความสัมพันธ์อันดีระหว่างประเทศซึ่งการสนับสนุนทางการเงินดังกล่าวจะเชื่อมโยงกับการซื้อสินค้าหรือว่าจ้างบริการจากประเทศไทยทั้งนี้ โดยมุ่งให้ความสำคัญกับโครงการภายใต้กรอบความร่วมมือทางเศรษฐกิจระหว่างไทยและประเทศต่างๆข้อ ๓ธนาคารเพื่อการส่งออกและนำเข้าแห่งประเทศไทยมีโครงสร้างองค์กรและการแบ่งหน่วยงานดังต่อไปนี้๓.๑ ฝ่ายส่งเสริมธุรกิจ ๑ และฝ่ายส่งเสริมธุรกิจ๒มีหน้าที่ดำเนินการด้านการตลาดการให้คำปรึกษาแนะนำ และส่งเสริมการใช้บริการทางการเงินของธนาคารรวมถึงการดำเนินการเบื้องต้นในการติดตามภาระหนี้อันเนื่องมาจากการให้สินเชื่อ๓.๒ ฝ่ายรับประกันการส่งออกมีหน้าที่ดำเนินการด้านการตลาดที่เกี่ยวข้องกับสถาบันวิเคราะห์และพิจารณาการรับประกันการส่งออกสินค้าของผู้ส่งออกรวมถึงการศึกษาวิเคราะห์พัฒนาธุรกิจเดิมและสร้างธุรกิจใหม่ที่เกี่ยวกับบริการประกันการส่งออก๓.๓ ฝ่ายโครงการระหว่างประเทศมีหน้าที่ดำเนินการด้านการตลาดการให้คำปรึกษาแนะนำ วิเคราะห์ผู้ลงทุนผู้นำเข้าในต่างประเทศและพิจารณาการให้สินเชื่อโครงการระหว่างประเทศ การจัดวงเงินลงทุนในกิจการระหว่างประเทศให้บริการประกันการส่งออกระยะกลางและระยะยาวและบริการประกันการลงทุนเพื่อส่งเสริมธุรกิจระหว่างประเทศดำเนินการและดูแลกิจการตามแผนการ มีเครือข่ายของธนาคารในรูปแบบต่าง ๆ ในต่างประเทศรวมถึงดูแลงานของทีมผู้เชี่ยวชาญประเทศ เป้าหมายและประเทศต่าง ๆ ตามที่ได้รับมอบหมาย๓.๔ ฝ่ายวาณิชธนกิจมีหน้าที่พิจารณาวิเคราะห์เพื่อลงทุนในกิจการของไทยทั้งในและต่างประเทศอีกทั้งยังศึกษา พิจารณาและดำเนินการพัฒนาธุรกรรมในตลาดทุนให้กับลูกค้าของธนาคารการแปลงสินทรัพย์เป็นหลักทรัพย์และตราสารทางการเงินอื่น ๆ ตลอดจนแนะนำให้คำปรึกษาในการจัดหาพันธมิตรผู้ร่วมทุนให้บริการการปรับโครงสร้างทางการเงินของลูกค้ารายที่มีปัญหาการชำระหนี้แต่มีศักยภาพในการดำเนินงานและเติบโตรวมทั้งดำเนินการในโครงการที่ได้รับมอบหมายพิเศษจากธนาคาร๓.๕ ฝ่ายธุรกิจธนาคารมีหน้าที่ดำเนินการให้บริการทางการเงินเพื่อการส่งออกแก่ผู้ส่งออกโดยตรงผู้ส่งออกทางอ้อมและผู้ผลิตที่จำหน่ายสินค้าให้แก่ผู้ส่งออก รวมทั้งการนำเข้าเพื่อการส่งออก (Re-Export)ให้บริการรับซื้อและเรียกเก็บเงินตามเอกสารการส่งออกของลูกค้าเพื่อส่งไปเรียกเก็บเงินยังธนาคารต่างประเทศ และดำเนินงานด้านรับแจ้งการรับประกันการส่งออกและการลงทุนนอกจากนี้ยังมีหน้าที่ดำเนินการเกี่ยวกับการให้เงินกู้ การค้ำประกันและการให้บริการด้านบัญชีเงินฝากแก่ลูกค้าติดตามการใช้บัญชีของลูกค้าและควบคุมดูแลป้องกันการเกิดปัญหาหนี้ค้างชำระ รวมทั้งควบคุมดูแลยอดหนี้มีปัญหาหนี้ปรับโครงสร้าง และหนี้ตัดจำหน่ายของลูกหนี้ที่ใช้บริการสินเชื่อของธนาคาร๓.๖ ฝ่ายบัญชีมีหน้าที่ดำเนินการเกี่ยวกับการวางรูปแบบประมวลและควบคุมดูแลบัญชีการจัดทำรายงาน และให้ข้อมูลทางการเงิน การจัดทำควบคุมงบประมาณ การเบิกจ่ายเงิน การควบคุมดูแลระบบงาน SWIFT และงานเรียกเก็บเช็ค๓.๗ ฝ่ายบริหารเงินมีหน้าที่บริหารเงินฝากที่เป็นเงินตราต่างประเทศศึกษาช่องทางการลงทุนพิจารณาลงทุนเพื่อหาผลประโยชน์ทั้งระยะสั้นและระยะยาวจากเงินคงเหลือในตลาดเงินและ/หรือตลาดทุน ค้าขายเงินตราต่างประเทศ พิจารณาระดมเงินทุนจากแหล่งเงินทุนต่าง ๆทั้งภายในและภายนอกประเทศบริหารความเสี่ยงทางด้านอัตราแลกเปลี่ยนและอัตราดอกเบี้ยต่างประเทศรวมถึงงานวิเทศสัมพันธ์๓.๘ ฝ่ายวิเคราะห์สินเชื่อมีหน้าที่ในการวิเคราะห์ฐานะทางการเงินที่จำเป็นของลูกค้าตลอดจนสอบทานความถูกต้องของข้อมูลดังกล่าว และให้ความเห็นในประเด็นความเสี่ยงและวิธีลดความเสี่ยงประกอบการขออนุมัติวงเงินสินเชื่อ๓.๙ ฝ่ายวิจัยธุรกิจมีหน้าที่ศึกษา วิเคราะห์และจัดทำข้อมูลด้านเศรษฐกิจ การค้า การลงทุนและวิจัยธุรกิจ ทั้งของประเทศไทยและต่างประเทศโดยเฉพาะประเทศเป้าหมายของธนาคารเพื่อสนับสนุนบทบาทของธนาคารในการส่งเสริมการค้าระหว่างประเทศการลงทุนในต่างประเทศและการพัฒนาเศรษฐกิจรวมทั้งเป็นช่องทางหนึ่งในการประชาสัมพันธ์องค์กร๓.๑๐ ฝ่ายกลยุทธ์และพัฒนาธุรกิจมีหน้าที่ดำเนินการเกี่ยวกับการวางแผนกลยุทธ์ขององค์กรกำหนดทิศทางการตลาด ติดตามและประเมินผลตามบันทึกข้อตกลง ฯ รวมทั้งวิเคราะห์ผลการดำเนินงานของธนาคารสร้างความสัมพันธ์กับหน่วยงานเศรษฐกิจทั้งของภาครัฐและภาคเอกชน สถานฑูต ธนาคารและสถาบันการศึกษาจัดกิจกรรมในการส่งเสริมความรู้แก่ผู้ส่งออกและผู้สนใจในการทำธุรกิจส่งออกให้คำแนะนำเกี่ยวกับการดำเนินธุรกิจส่งออกและบริการด้านต่างๆ ของธนาคาร ตลอดจนการพัฒนาธุรกิจผลิตภัณฑ์ หรือช่องทางในการให้บริการการประเมินผล และปรับปรุงผลิตภัณฑ์ การสำรวจความพึงพอใจในบริการของธนาคารรวมถึงดำเนินการสร้างความสัมพันธ์กับลูกค้าอย่างเป็นระบบ (CRM)๓.๑๑ ฝ่ายบริหารหนี้และนิติกรรมมีหน้าที่รวบรวมข้อมูลทางด้านสินเชื่อของลูกค้าธนาคารดำเนินการพิจารณาสินเชื่อ ติดตามเร่งรัดและแก้ไขหนี้ที่มีปัญหาดำเนินการในเรื่องของหลักประกัน การจัดทำสัญญาและนิติกรรมต่าง ๆ ของธนาคาร๓.๑๒ ฝ่ายธุรการมีหน้าที่ให้บริการหน่วยงานต่าง ๆในเรื่องของอุปกรณ์เครื่องใช้สำนักงานอำนวยความสะดวกเกี่ยวกับการติดต่อสื่อสารการรับและส่งเอกสาร สถานที่เก็บรักษาเอกสาร สถานที่จัดเลี้ยง/ จัดประชุมดูแลรักษาความสะอาด รักษาความปลอดภัย บำรุงรักษาซ่อมแซมอาคารสถานที่เครื่องใช้สำนักงาน และงานระบบทั้งหมดของธนาคาร การบริหารผู้เช่าอาคารรวมทั้งการปรับปรุงตกแต่งอาคารสำนักงาน๓.๑๓ ฝ่ายเทคโนโลยีสารสนเทศมีหน้าที่ให้คำปรึกษาแนะนำ วางแผนสถาปัตยกรรมและระบบข้อมูลสารสนเทศที่เหมาะสมและสอดคล้องกับการทำธุรกิจของธนาคารการพัฒนาระบบงานต่าง ๆ เข้าสู่ระบบสารสนเทศดูแลและพัฒนาระบบเครือข่ายและระบบสื่อสารคอมพิวเตอร์ของธนาคารรวมถึงวางระบบรักษาความปลอดภัยของข้อมูลในฐานข้อมูลของธนาคาร๓.๑๔ ฝ่ายทรัพยากรบุคคลมีหน้าที่บริหารจัดการทรัพยากรบุคคลของธนาคารทั้งในด้านการสรรหาและวางแผนการใช้ทรัพยากรบุคคลให้สอดคล้องกับแผนการดำเนินธุรกิจของธนาคาร บริหารค่าตอบแทนและสวัสดิการการฝึกอบรมและพัฒนาพนักงาน งานวิเคราะห์วิจัยเพื่อการจัดโครงสร้างและพัฒนาองค์กรรวมทั้งส่งเสริมบรรยากาศแรงงานสัมพันธ์ที่ดีให้เกิดขึ้นภายในธนาคารตลอดจนดูแลการปฏิบัติงานเลขานุการของผู้บริหารระดับสูง๓.๑๕ ฝ่ายกิจการสาขามีหน้าที่จัดทำเป้าหมาย แผนงาน ควบคุมงบประมาณของสาขาและสาขาย่อยให้เป็นไปตามงบประมาณประจำปีเป็นที่ปรึกษาและรับผิดชอบดูแลให้คำแนะนำแก่สาขาและสาขาย่อยเกี่ยวกับการขออนุมัติสินเชื่อและการแก้ไขหนี้มีปัญหาบริหารและผลักดันการดำเนินงานของสาขาและสาขาย่อยให้เป็นไปตามเป้าหมายที่ธนาคารกำหนด ติดตามและประเมินผลการปฏิบัติงานของสาขาและสาขาย่อยรวมทั้งเป็นหลักในการประสานงานการดำเนินการต่าง ๆระหว่างสำนักงานใหญ่กับสาขาและสาขาย่อย๓.๑๖ สำนักบริหารรับผิดชอบและประสานงานงานเลขานุการคณะกรรมการธนาคารคณะกรรมการบริหาร การประชุมผู้บริหารระดับสูงและผู้บริหารฝ่าย รวมถึงการดำเนินการต่าง ๆ ที่เกี่ยวข้องกับคณะกรรมการธนาคารนอกจากนี้ยังรับผิดชอบในงานประชาสัมพันธ์ทั้งภายในและภายนอกองค์กรเพื่อเผยแพร่ข้อมูลข่าวสารต่าง ๆ ของธนาคาร ผ่านสื่อต่าง ๆรวมถึงกระชับความสัมพันธ์ที่ดีกับสื่อมวลชนประสานงานการเผยแพร่ข้อมูลแก่ประชาชนทั่วไปตามพระราชบัญญัติข้อมูลข่าวสารของราชการ๓.๑๗ สำนักบริหารความเสี่ยงมีหน้าที่ติดตาม วิเคราะห์ สนับสนุนข้อมูลและดูแลงานบริหารความเสี่ยงของธนาคาร ได้แก่ ความเสี่ยงด้านสินเชื่อ ด้านการตลาดและด้านการปฏิบัติงาน และด้านอื่น ๆ ที่ได้รับมอบหมาย๓.๑๘ สำนักกฎหมายมีหน้าที่ดูแลและให้คำปรึกษาข้อกฎหมายร่างสัญญาและตรวจประเด็นทางกฎหมายในสัญญา/เอกสารทุกประเภทที่ธนาคารมีส่วนเกี่ยวข้องเข้าร่วมประชุมหรือร่วมเจรจาต่อรองกับหน่วยงานอื่น ๆ ของธนาคารและ/หรือหน่วยงานภายนอกที่ธนาคารเข้าร่วมทำธุรกรรมด้วย รวมทั้งรับผิดชอบการกำกับดูแลการปฏิบัติงานสินเชื่อและการประกอบธุรกิจของธนาคารให้เป็นไปตามข้อกำหนดที่เกี่ยวข้อง๓.๑๙ สำนักตรวจสอบมีหน้าที่ในการตรวจสอบการปฏิบัติงานและให้ข้อเสนอแนะกับหน่วยงานต่าง ๆ ของธนาคาร ทั้งในด้านการดำเนินงานทั่วไปและด้านเทคโนโลยีสารสนเทศ รวมทั้งมีการประเมินความเพียงพอและประสิทธิผลเพื่อสร้างความมั่นใจว่าธนาคารมีการควบคุมภายใน กระบวนการบริหารความเสี่ยงและแนวทางการพัฒนาปรับปรุงการดำเนินงานที่มีประสิทธิภาพข้อมูลทางการเงินมีความถูกต้อง ครบถ้วน เชื่อถือได้ การปฏิบัติงานเป็นไปตามกฎหมายระเบียบ ข้อบังคับ นโยบายและแผนงานที่เกี่ยวข้องข้อ ๔สถานที่ติดต่อเพื่อขอรับข้อมูลข่าวสารของธนาคารเพื่อการส่งออกและนำเข้าแห่งประเทศไทยได้แก่ สำนักบริหารธนาคารเพื่อการส่งออกและนำเข้าแห่งประเทศไทย ๑๑๙๓ อาคารเอ็กซิม ถนนพหลโยธินแขวงสามเสนใน เขตพญาไท กรุงเทพมหานคร ๑๐๔๐๐ โทรศัพท์ ๐ - ๒๒๗๑ - ๓๗๐๐ นอกจากนี้ธนาคารเพื่อการส่งออกและนำเข้าแห่งประเทศไทยได้เผยแพร่ข้อมูลที่เกี่ยวกับการปฏิบัติงานของธนาคารเพื่อการส่งออกและนำเข้าแห่งประเทศไทยโดยทางระบบเครือข่ายอินเตอร์เนต ซึ่งสามารถรับทราบข้อมูลได้ที่ www.exim.go.thทั้งนี้ ตั้งแต่บัดนี้เป็นต้นไปประกาศณ วันที่ ๔ มิถุนายน พ.ศ. ๒๕๕๒อภิชัยบุญธีรวรกรรมการผู้จัดการปริยานุช/ผู้จัดทำ๑๔ตุลาคม ๒๕๕๒นันท์นภัสร์/ตรวจ๑๙ตุลาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๔๙ ง/หน้า ๑๑๗/๙ ตุลาคม ๒๕๕๒